**Καζίνο**

Το “City Of Dreams Mediterranean” είναι τo πρώτο πολυθεματικό καζίνο-θέρετρο της Κύπρο. To παγκοσμίου κλάσης έργο, αναμένεται να προσελκύει 300.000 επιπρόσθετους τουρίστες ετησίως και να συμβάλει ως προς την αντιμετώπιση της εποχικότητας του τουρισμού.

Μέχρι την ολοκλήρωση του καζίνο-θέρετρου λειτουργεί στη Λεμεσό ένα προσωρινό καζίνο, το οποίο θα αναστείλει την λειτουργία του μόλις λειτουργήσει το θέρετρο καζίνο, καθώς και 4 δορυφορικά καζίνο σε Λευκωσία, Λάρνακα, Αγία Νάπα και Πάφο.

Το Υφυπουργείο Τουρισμού, μέσω της Συντονιστικής Επιτροπής για τη διαχείριση της διαδικασίας αδειοδότησης, ανάπτυξης και λειτουργιάς καζίνου, της οποίας προεδρεύει ο Γενικός Διευθυντής του Υφυπουργείου παρακολουθεί τις εργασίες για την ανέγερση του καζίνου θέρετρου, βάσει σχεδιασμώνν και τεθέντωνχρονοδιαγραμμάτων.

Οι εργασίες για την ανέγερση του καζίνου-θέρετρου παρακολουθούνται από αρμόδιο Πολιτικό Μηχανικό, καθώς και από έμπειρο Συμβουλευτικό Οίκο που όρισε το Υφυπουργείο.

Η τεθείσα και εγκριθείσα από το Υπουργικό Συμβούλιο αναμενόμενη ημερομηνία ανοίγματος του καζίνο θέρετρου είναι η 31η Δεκεμβρίου 2021.

**Σχετική Νομοθεσία**:

[Ο περί της Λειτουργίας και του Ελέγχου Καζίνου Νόμος του 2015 (124(I)/2015)](http://www.cgc.org.cy/uploads/Pdf/7a187cb2af.pdf) καθορίζει το πλαίσιο της νομοθεσίας που διέπει τη λειτουργία ενός θέρετρου Καζίνο και τεσσάρων δορυφορικών καζίνο σε διάφορες επαρχίες, καθώς και τη σύσταση της Εθνικής Αρχής Παιγνίων και Εποπτείας Καζίνου (Ε. Α. Π. Ε. Κ.) ως αρμόδιας αρχής εποπτείας παιγνίων καζίνο.

Ο περί της Λειτουργίας και του Ελέγχου Καζίνου Νόμος (Γενικά) [Κανονισμός](http://www.cgc.org.cy/uploads/Pdf/e8f1d5c531.pdf) 2016 παρέχει λεπτομερέστερη περιγραφή της εποπτείας των νόμιμων καζίνο.

**Εθνική Αρχή Παιγνίων και Εποπτείας Καζίνου (Ε. Α. Π. Ε. Κ.)**

Η Εθνική Αρχή Παιγνίων και Εποπτείας Καζίνου, γνωστή ως Ε. Α. Π. Ε. Κ., (Αρχή) συστήθηκε το 2015, σύμφωνα με τον περί της Λειτουργίας και Ελέγχου Καζίνο Νόμο του 2015 (124(I)/2015) και τους σχετικούς Κανονισμούς.

Ο περί της Λειτουργίας και του Ελέγχου Καζίνου Νόμος του 2015 (124(I)/2015) προνοεί την αδειοδότηση ενός διαχειριστή ο οποίος θα αναπτύξει ένα θέρετρο καζίνο και τέσσερα μικρότερα καζίνο-δορυφόρους. Η άδεια παραχωρήθηκε στη Melco Resorts.

Η Ε. Α. Π. Ε. Κ. αποτελεί τον ρυθμιστή της λειτουργίας του/των καζίνο στη Δημοκρατία της Κύπρου. Εκδίδει τις σχετικές άδειες και ρυθμίζει τις δραστηριότητες του Διαχειριστή Καζίνο καθώς και των ατόμων που εργάζονται στο καζίνο, συμπεριλαμβανομένων των στελεχών και των υπαλλήλων του καζίνο, των Λειτουργών Διευθέτησης, των Αντιπροσώπων Διευθέτησης και των Προμηθευτών Παιγνιομηχανών και των Πάροχων Υπηρεσιών Συντήρησης Τεχνικών Μέσων και Υλικών Διεξαγωγής Παιγνίων Καζίνο.

Εκτός από τη χορήγηση των σχετικών αδειών και τη διασφάλιση στης εφαρμογής του ρυθμιστικού περιβάλλοντος του Διαχειριστή του καζίνο και των ατόμων που εργάζονται σ’ αυτό, η Αρχή έχει καθήκον να προστατεύει το κοινό από τις αρνητικές συνέπειες των παιγνίων καζίνο, ειδικότερα τα νεαρά άτομα και τις ευάλωτες ομάδες και να εφαρμόζει συγκεκριμένα προληπτικά και αποτρεπτικά μέτρα.

Σχετικές πληροφορίες αναφορικά με την Αρχή βρίσκονται στο σύνδεσμο http://www.cgc.org.cy